b'\n_START_ARTICLE_\nSinestro\n_START_SECTION_\nSarjakuva\n_START_PARAGRAPH_\nUniversumin Vartijat aikoivat rangaista Sinestroa siirt\xc3\xa4m\xc3\xa4ll\xc3\xa4 h\xc3\xa4net antimateriaaliseen universumiin erityisesti Qwardin planeetalle. Qwardin Aseistajat vihasivat Vartijoita ja Vihreit\xc3\xa4 Lyhtyj\xc3\xa4 yht\xc3\xa4 paljon kuin Sinestrokin, ja he liittoutuivat kostaakseen Vihreille Lyhdyille ja Universumin Vartijoille. Aseistajat loivat Keltaisen voimasormuksen joka oli Vihreiden Lyhtyjen ainoa heikkous. Sitten he l\xc3\xa4hettiv\xc3\xa4t Sinestron takaisin tavalliseen universumiin, ja h\xc3\xa4nest\xc3\xa4 tuli nopeasti voimakas vastus Vihre\xc3\xa4n Lyhdyn joukoille. Kuitenkin voimakkaimmat Vihre\xc3\xa4t Lyhdyt kuten Hal Jordan pystyiv\xc3\xa4t voittamaan Sinestron jokaisella kerralla._NEWLINE_Sinestro tuhosi kokonaisia sivilisaatioita ja lopulta Vihre\xc3\xa4t Lyhdyt vangitsivat h\xc3\xa4net. Sinestro sai tuomion joukkomurhasta sek\xc3\xa4 rangaistukseksi kuoleman. Valitettavasti Vihreiden Lyhtyjen voimasormukset lakkasivat toimimasta ja Parallax-niminen olio vapautui. Hal Jordan k\xc3\xa4ytti Sinestron voimasormusta, mutta se sai Parallaxin yhdistym\xc3\xa4\xc3\xa4n Jordaniin josta tuli Parallaxin keho.\n_START_SECTION_\nLegends of the Superheroes\n_START_PARAGRAPH_\nCharlie Callas n\xc3\xa4ytteli Sinestroa vuonna 1979 kahdessa noin tunnin kestoisessa TV-spesiaalissa.\n_START_SECTION_\nSuperyst\xc3\xa4v\xc3\xa4t\n_START_PARAGRAPH_\nSinestro esiintyi vuosina 1978 ja 1983 Superyst\xc3\xa4v\xc3\xa4t ja SuperFriends Hour -animaatiosarjoissa, jossa hahmon \xc3\xa4\xc3\xa4nen\xc3\xa4 toimi Vic Perrin. Sinestro kuului Lex Luthorin johtamaan Tuomion Legioonaan.\n_START_SECTION_\nDC-animaatiouniversumi\n_START_PARAGRAPH_\nSinestro esiintyi vierailevana hahmona DC-animaatiouniversumin sarjoissa Ter\xc3\xa4smies, Justice League, Static Shock ja Justice League Unlimited, joissa hahmon \xc3\xa4\xc3\xa4nen\xc3\xa4 toimi Ted Levine._NEWLINE_Sarjojen aikana ei kerrottu hahmon tarkkaa taustaa eik\xc3\xa4 keltaisen voimasormuksen alkuper\xc3\xa4\xc3\xa4, mutta Sinestron kerrottiin olleen entinen Vihre\xc3\xa4 Lyhty, joka menetti voimasormuksensa, sill\xc3\xa4 Vartijat katsoivat h\xc3\xa4nen olleen sopimaton teht\xc3\xa4v\xc3\xa4\xc3\xa4n. Toisin kuin sarjakuvissa keltainen v\xc3\xa4ri ei ollut Vihreiden Lyhtyjen heikkous animaatiosarjojen aikana, jonka vuoksi se joutui taistelemaan tosissaan saadakseen aluksi Kyle Raynerin sormuksen Ter\xc3\xa4smies-animaatiossa ja my\xc3\xb6hemmin John Stewartin sormuksen Justice Leaguessa. Toisin kuin sarjakuvissa Sinestro oli sarjan aikana oikeak\xc3\xa4tinen vasenk\xc3\xa4tisyyden sijaan, lis\xc3\xa4ksi h\xc3\xa4n oli huomattavasti lihaksikkaampi kuin sarjakuvaversiossa. Sinestro teki sarjan aikaNA my\xc3\xb6s yhteisty\xc3\xb6t\xc3\xa4 Gorilla Groddin kanssa, joka organisoi ryhm\xc3\xa4n nimelt\xc3\xa4 salainen yhteis\xc3\xb6.\n_START_SECTION_\nDuck Dodgers\n_START_PARAGRAPH_\nSinestro teki yhden jakson mittaisen vierailun Duck Dodgersissa, jossa hahmon \xc3\xa4\xc3\xa4nen\xc3\xa4 toimi John de Lancie. Jaksossa Sinestro yritti siepata kaikki Vihre\xc3\xa4t Lyhdyt, mutta Dodgers onnistui est\xc3\xa4m\xc3\xa4\xc3\xa4n aikeen, sill\xc3\xa4 h\xc3\xa4n oli vahingossa saanut haltuunsa Hal Jordanin voimasormuksen.\n_START_SECTION_\nThe Batman\n_START_PARAGRAPH_\nSinestro vieraili The Batmanin jaksossa "Ring Toss", jossa hahmon \xc3\xa4\xc3\xa4nen\xc3\xa4 toimi Miguel Ferrer. Sinestro oli hyvin pitk\xc3\xa4lti sarjakuvaversionsa n\xc3\xa4k\xc3\xb6inen ja toimi Hal Jordanin opettajana Vihre\xc3\xa4n Lyhdyn joukoissa kunnes h\xc3\xa4nest\xc3\xa4 tuli vallanhimoinen ja h\xc3\xa4net karkotettiin._NEWLINE_Sinestro oli jaksossa paennut vankilasta ja tuli maaplaneetalle, jossa h\xc3\xa4n hy\xc3\xb6kk\xc3\xa4si Hal Jordanin kimppuun lentokent\xc3\xa4ll\xc3\xa4. Jordan ehti kuitenkin jo l\xc3\xa4hett\xc3\xa4\xc3\xa4 voimasormuksen Batmanille, mutta matkalle se p\xc3\xa4\xc3\xa4tyikin Pingviinille, joka k\xc3\xa4ytti sormusta hyv\xc3\xa4kseen tehd\xc3\xa4kseen pieni\xc3\xa4 rikoksia. My\xc3\xb6hemmin Sinestro hy\xc3\xb6kk\xc3\xa4si Pingviinin kimppuun kutsuen h\xc3\xa4nt\xc3\xa4 tyhm\xc3\xa4ksi ja arvottomaksi sormuksen kantajaksi. Pingviini ehti lopulta antaa vastahakoisesti voimasormuksen Batmanille, joka k\xc3\xa4ytti sormusta taistellakseen Sinestroa vastaan. Sinestron onneksi Pingviini oli kuluttanut voimasormuksen energiaa, jonka my\xc3\xb6t\xc3\xa4 se alkoi heiket\xc3\xa4, eik\xc3\xa4 Batman kyennyt en\xc3\xa4\xc3\xa4 vastustamaan Sinestroa. Hetke\xc3\xa4 my\xc3\xb6hemmin paikalle saapunut Hal Jordan onnistui kuitenkin lataamaan voimasormuksen ja auttoi samalla Batmania kukistamaan Sinestron.\n_START_SECTION_\nGreen Lantern: First Flight\n_START_PARAGRAPH_\nVictor Garber \xc3\xa4\xc3\xa4nin\xc3\xa4ytteli Sinestroa vuonna 2009 hahmon ensimm\xc3\xa4isess\xc3\xa4 elokuvaroolissa Green Lantern: First Flightissa. Sinestro kuului aluksi Vihre\xc3\xa4n Lyhdyn joukkoon, mutta kyll\xc3\xa4styi vartijoiden tapaan k\xc3\xa4sitell\xc3\xa4 voimasormusten voimanl\xc3\xa4hdett\xc3\xa4. H\xc3\xa4n perusti salaliiton ja yritti kukistaa vartijat. H\xc3\xa4n tekee yhteisty\xc3\xb6t\xc3\xa4 Kanjar Ron kanssa saadakseen haltuunsa keltaisen elementin, jolla h\xc3\xa4n voisi kukistaa Vihre\xc3\xa4t Lyhdyt. H\xc3\xa4n saa Boodikkan puolelleen ja k\xc3\xa4ytt\xc3\xa4\xc3\xa4 oppipoikaansa Hal Jordania hyv\xc3\xa4kseen salatakseen suunnitelmansa.\n_START_SECTION_\nElokuvat\n_START_PARAGRAPH_\nMark Strong esitt\xc3\xa4\xc3\xa4 Sinestroa vuoden 2011 elokuvassa Green Lantern. H\xc3\xa4n toimii Kilowogin ohella Hal Jordanin mentorina ja on aikeissa suostutella Vartijat vaihtamaan tahdon voiman pelon voimaan kukistaakseen Parallaxin.'